section_heading: Pohod
paragraph_text: Ethan Allen je organizirao zasebne postrojbe Green Mountains Boys koji su imale oko 100 ljudi. Tijekom pohoda na Ticonderogu pridružilo im se još 50 iz Massachusettsa i 20 iz Connecticuta. Ta zasebna ekspedicija se okupila 7. svibnja 1775. u Castletonu gdje je Ethan Allen proglašen za pukovnika te su Easten i Warner bili njegovi zamjenici. Za to vrijeme satnik Noah Phelps ušao je u utvrdu kao čistač te je saznao da su zidine u trošnom stanju i sve zalihe municije namočene što je bilo ohrabrujuće za nadolazeće američke ekspedicije. 9. svibnja Benedict Arnold je stigao u Castletown gdje je odmah preuzeo zapovjedništvo nad operacijom. Mnogo Green Mountain Boysa su se pobunili protiv toga te su zaprijetili da će bolje otići kući nego služiti nekome drugome osim Ethanu Allenu, stoga je Benedict Arnold odlučio da će mu se Ethan Allen pridružiti na mjestu zapovjednika.